S-1205/2021

Mál þetta, sem dómtekið var 13. október sl., höfðaði lögreglustjórinn á höfuðborgarsvæðinu með ákæru 25. maí 2021 á hendur ákærða, G-kk-þgf Þ-kk-þgf G-kk-þgf, kt.[...];

„ fyrir eftirtalin brot:

1. Umferðar- og lögreglulagabrot með því að hafa, föstudaginn 13. mars 2020, ekið fjórhjóli án skráningarmerkja, sviptur ökuréttindum og óhæfur til að stjórna því örugglega vegna áhrifa ávana- og fíkniefna (í blóði mældist amfetamín 490 ng/ml) um Breiðhöfða í Reykjavík, við Bíldshöfða, gegn rauðu umferðarljósi og virt að vettugi fyrirmæli lögreglu um að stöðva ökutækið heldur haldið akstrinum áfram norður Breiðhöfða og síðan austur Dvergshöfða. Skömmu síðar tekið vinstri beygju og ekið norður Funahöfða þar til hann stöðvaði ökutækið við hús nr. 13, þar sem lögregla hafði afskipti af ákærða.

Mál nr. 007-2020-12872

Telst brot þetta varða við 19. gr., sbr. 44. gr. lögreglulaga nr. 90/1996, 1. mgr. og 5. mgr., sbr. 6. mgr. 7. gr.,1., sbr. 2. mgr. 50. gr. o g 1. mgr. 58. gr., 1. mgr. 72. gr., allt sbr.1. mgr. 94. gr. og 1. mgr. 95. gr. umferðarlaga nr. 77/2019.

2. Umferðarlagabrot með því að hafa, laugardaginn 29. ágúst 2020, ekið bifreiðinni [...][...] og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 370 ng/ml) um Hafnarfjarðarveg í Garðabæ, við verslunina Aktu Taktu, þar sem lögregla stöðvaði aksturinn.

Mál nr. 007-2020-49180

Telst brot þetta varða við 1., sbr. 2. mgr. 50. gr. [...], sbr. 1. mgr. 95. gr. umferðarlaga nr. 77/2019.

3. [...]

4. [...]

Þess er krafist að ákærði verði dæmdur til refsingar og til greiðslu alls sakarkostnaðar.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst skipaður verjandi þóknunar sért il handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda ogverjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við fyrirtöku máls þessa 13. október sl. játaði ákærði sök eftir að ákæruvaldið hafði í þinghaldi 22. september sl. fallið frá sakargiftum samkvæmt ákæruliðumnr.3 og 4 og hluta sakargifta samkvæmt ákærulið nr. 2. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæruliðum 1 og 2, eftir þá breytingu sem ákæruvaldið gerði á sakargiftum samkvæmt þeim síðarnefnda í þinghaldi 22. september sl. Er háttsemi ákærða réttilega heimfærð til refsiákvæða í ákæru.

Samkvæmt framlögðu sakavottorði gekkst ákærði undir sektargerð lögreglustjóra í mars 2018 vegna fíkniefnalagabrots. Hann gekkst að nýju undir sektargerð 31. janúar 2019 þess efnis að hann greiddi 190.000 króna sekt og sætti sviptingu ökuréttar í 12 mánuði vegna aksturs undir áhrifum ávana- og fíkniefna. Hinn 8. nóvember 2019 gekkst ákærði undir viðurlagaákvörðun fyrir Héraðsdómi Reykjaness þess efnis að hann greiddi 580.000 króna sekt og sætti sviptingu ökuréttar í 18 mánuði frá 31. janúar 2020 að telja vegna aksturs undir áhrifum ávana- og fíkniefna og fíkniefnalagabrots. Var refsing ákærða ákveðin sem hegningarauki við sektargerðina frá 31. janúar 2019, sbr. 78. gr. almennra hegningarlaga nr. 19/1940. Þá var ákærði með dómi Héraðsdóms Reykjavíkur, uppkveðnum 29. maí 2020, dæmdur til greiðslu 180.000 króna sektar og sviptur ökurétti í sex mánuði frá 1. ágúst 2020 að telja vegna aksturs undir áhrifum ávana- og fíkniefna og sviptur ökurétti í sex mánuði frá 1. ágúst 2022 að telja. Með dómnum var ákærða gerður hegningarauki við viðurlagaákvörðunina frá 8. nóvember 2019.

Við ákvörðun refsingar ákærða er sérstaklega til þess að líta að brot hans samkvæmt ákærulið nr. 2 var framið eftir uppkvaðningu og birtingu dóms Héraðsdóms Reykjavíkur frá 29. maí 2020. Samkvæmt því og að gættum sakaferli ákærða að öðru leyti þykir refsing hans nú réttilega ákveðin fangelsi í 30 daga.

Í ákæru er ekki gerð krafa um að ákærði verði sviptur ökurétti. Samkvæmt því og þar sem ekki má dæma aðrar kröfur á hendur ákærða en í ákæru greinir, sbr. 1. mgr.180. gr. laga nr. 88/2008 um meðferð sakamála, verður ákærða ekki gerð ökuréttarsvipting í málinu.

Með vísan til 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað samkvæmt framlögðu sakarkostnaðaryfirliti lögreglustjóra, samtals 184.394 krónur, en sá kostnaður féll til vegna ákæruliða nr. 1 og 2. Hins vegar þykir rétt í ljósi afdrifa ákæruliða nr. 3 og 4 að fella helming þóknunar skipaðs verjanda ákærða, S-kk-ef S-kk-ef lögmanns, á ríkissjóð, en þóknunin þykir að virtu umfangi málsinsog fjölda þinghalda hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, G-kk-nf Þ-kk-nf G-kk-nf, sæti fangelsi í 30 daga.

Ákærði greiði samtals 361.094 krónur í sakarkostnað, þar með með talinn helming þóknunar skipaðs verjanda síns, S-kk-ef S-kk-ef lögmanns, en þóknunin nemur í heild 353.400 krónum að virðisaukaskatti meðtöldum.

K-kk-nf H-kk-nf